KOMISSION ASETUS (ETY) N:o 612/75, annettu 6 päivänä maaliskuuta 1975, viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta



Virallinen lehti nro L 064 , 11/03/1975 s. 0002 - 0004

Suomenk. erityispainos Alue 3 Nide 6 s. 0059

Kreikank. erityispainos: Luku 03 Nide 12 s. 0012

Ruotsink. erityispainos Alue 3 Nide 6 s. 0059



KOMISSION ASETUS (ETY) N:o 612/75, annettu 6 päivänä maaliskuuta 1975, viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä säädetyistä lisäsäännöksistä 28 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 3166/74(2), ja erityisesti sen 9 artiklan 6 kohdan, sekä katsoo, että asetuksen 9 artiklan 3 kohdan kolmannessa alakohdassa säädetään mahdollisuudesta, että tasoitusmaksu kokonaisuudessaan tai osa siitä jätetään kantamatta tiettyjen kolmansissa maissa tuotettujen laatuviinien tuonnista, tasoitusmaksun kantaminen ei ole perusteltua sellaisesta väkevästä bobergviinistä, jonka mukana seuraa alkuperänimitystodistus, viinin hinnan vuoksi, tämän vuoksi on tarpeen muuttaa viinialan tarjoushinnan vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä 29 päivänä toukokuuta 1970 annetun komission asetuksen (ETY) N:o 1019/70(3), sellaisena kuin se on viimeksi muutettuna 21 päivänä maaliskuuta 1974 annetulla komission asetuksella (ETY) N:o 639/74(4), 4 artiklan 4 kohtaa, ja viinin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 1019/70 4 artiklan 4 kohta ja korvataan se seuraavasti: "4. Tasoitusmaksua ei kanneta: a) portviinistä; b) madeirasta; c) sherrystä; d) tokajiviinistä (Aszu ja Szamorodni); e) Samokselta peräisin olevasta muscatviinistä; f) Setubalista peräisin olevasta muscatelviinistä; g) bobergistä; joka on esitelty alkuperätodistuksen tai alkuperänimitystodistuksen kanssa. Jäsenvaltioiden on hyväksyttävä nämä todistukset, sanotun kuitenkaan rajoittamatta tavaran alkuperän käsitteen yhteisestä määritelmästä 27 päivänä kesäkuuta 1968 annetun neuvoston asetuksen (ETY) N:o 802/68(5) 9 artiklan soveltamista ja ennen näiden todistusten antamisen ja sisällön yksityiskohtaisia sääntöjä koskevien yhteisön erityissäännösten antamista. Bobergin alkuperänimitystodistuksen malli on liitteenä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä maaliskuuta 1975. Komission puolesta P. J. LARDINOIS Komission jäsen (1) EYVL N:o L 99, 5.5.1970, s. 1 (2) EYVL N:o L 338, 17.12.1974, s. 1 (3) EYVL N:o L 118, 1.6.1970, s. 13 (4) EYVL N:o L 77, 22.3.1974, s. 32 (5) EYVL N:o L 148, 28.6.1968, s. 1